Adrian Delia f'laqgħa mal-President Vella dwar l-aħħar żviluppi b'rabta ma' 17 Black Delia mhux qed jiċħad li jerġa' jitlob laqgħa formali oħra mal-President
Kmieni dalgħodu, il-Kap tal-Partit Nazzjonalista Adrian Delia kellu laqgħa urġenti mal-President tar-Repubblika George Vella fil-Palazz ta' San Anton. Skont il-midja tal-Partit Nazzjonalista, din il-laqgħa saret wara talba minn Delia stess. Hu mifhum li din il-laqgħa saret fl-isfond tal-aħħar żviluppi li seħħew f'dawn il-jiem, fosthom dwar il-każ tal-profitt li l-kumpanija 17 Black għamlet mix-xiri tal-windfarm f'Montenegro. Delia mhux qed jiċħad li jerġa' jitlob laqgħa formali oħra mal-President.